Polvijärven Pyhän Johannes Kastajan kirkko

Polvijärven Pyhän Johannes Kastajan kirkko, eli Polvijärven ortodoksinen kirkko on Polvijärven kirkonkylässä sijaitseva ortodoksinen kirkko. Se rakennettiin ensimmäisen, vuonna 1902 valmistuneen ja jo 1909 palaneen aiemman kirkon paikalle. Uuden kirkkorakennuksen suunnitteli sortavalalaissyntyinen rakennusmestari tai arkkitehti Ivan Kanninen. Varat rakennukseen kerättiin seudun ortodokseilta, ja osan lahjoitti tsaari, Suomen suuriruhtinas Nikolai II. Kirkon vihki 26. heinäkuuta 1914 arkkipiispa Sergei. 

Nykyään kirkko toimii ortodoksisen kirkon Kuopion ja Karjalan hiippakunnan, Taipaleen ortodoksisen seurakunnan Polvijärven alueen pyhäkkönä. Kirkon temppelijuhlaa eli praasniekkaa vietetään 24. kesäkuuta.

Lähteet

Aiheesta muualla
Praasniekat (ortodoksinenkulttuurikeskus.fi)

Polvijärven rakennukset ja rakennelmat
Suomen ortodoksiset kirkkorakennukset
Kuopion ja Karjalan hiippakunta
Suomen puukirkot
Pohjois-Karjalan kirkkorakennukset
Polvijärven nähtävyydet